
I SKYRIUS

STRATEGINIO PLANO IR METINIO VEIKLOS PLANO ĮGYVENDINIMAS

	Mokykla savo veikloje vadovaujasi 2023 m. sausio 12 d. lopšelio-darželio direktoriaus įsakymu Nr. V-3, patvirtintu Panevėžio lopšelio-darželio „Kregždutė“ 2023–2027 m. strateginiu planu. 2023–2027 metų įstaigos strateginiai tikslai: užtikrinti šių laikų reikalavimus atitinkančią,  aukštą vaikų ugdymo(si) kokybę; sukurti palankias aplinkas vaiko asmenybės, potyriminių įgūdžių formavimui; ugdyti ekologinį mąstymą, diegti sveikos gyvensenos įgūdžius. Strateginis planas įgyvendinamas per metinius veiklos planus. Metinis veiklos planas patvirtintas 2025 m. sausio 30 d. direktoriaus įsakymu Nr. V-4 „Dėl Panevėžio lopšelio-darželio „Kregždutė“ 2025 metų veiklos plano patvirtinimo“. 2025 metų veiklos planas dera su įstaigos strateginio plano tikslais ir uždaviniais. Bendruomenė susipažinusi su metinio veiklos plano ir strateginio plano įgyvendinimu, jų vykdymas nuolat analizuojamas.
Tikslas: užtikrinti šių laikų reikalavimus atitinkančią, aukštą vaikų ugdymo(si) kokybę. Lopšelyje-darželyje „Kregždutė“ ugdymo procesas organizuojamas pagal įstaigos mokytojų sukurtą ir atnaujintą ikimokyklinio ugdymo programą „Pažinimo taku“, kuri patvirtinta 2025 m. birželio 30 d. direktoriaus įsakymu Nr. V-30 „Dėl Panevėžio lopšelio-darželio „Kregždutė“ ikimokyklinio ugdymo programos patvirtinimo“. 2025 m. rugpjūčio 29 d. direktoriaus įsakymu Nr. V-31 patvirtintas Priešmokyklinio ugdymo planas 2025–2026 mokslo metams. 
Darželyje vykdoma integruota į ugdymo programą (prevencinė) emocinio intelekto ugdymo programa „Kimochi“, inžinerinė programa. Finansinio raštingumo ugdymo programa „Aš pats“, integruojama į priešmokyklinio ugdymo programą. Veiklos vykdomos kiekvieną savaitę pagal mokytojų sudarytą metinį programos planą. 
Įstaigoje mokytojai dalinosi gerąja patirtimi organizuodami atviras veiklas.
            Vykdėme ir įgyvendinome projektinę veiklą. Projektinės veiklos dėka lopšelyje-darželyje ugdomoji veikla tapo įvairesnė, prasiplėtė partnerystės tinklas, pagerėjo sąveika su tėvais. Mokykla parengė, įgyvendino ir viešino projektus: „Šok į tėvų klumpes“, „Keliaujantis žaislas“, „Žalią pupą sodinau“, „Tuku, tuku statom namą vabaliukams“, „Ankstyvojo amžiaus vaikų kalbos ugdymas“. Organizavome parodas: „Mokytojų kurtą metodinių priemonių paroda – mainituvės“, „Šviečiančių moliūgų paroda“, STEAM savaitės. 
Dalyvavome Kauno lopšelio-darželio „Sadutė“ organizuotoje STREAM konferencijoje „LEGO“, Šiaulių lopšelio-darželio „Eglutė“ organizuotame respublikiniame ankstyvojo amžiaus vaikų fizinį aktyvumą skatinančiame projekte  „Aktyvūs mažyliai“, Kelmės Švietimo tarnybos organizuotoje respublikinėje iniciatyvoje „Sensoriniai skaitymai mažiesiems“, Kauno Šančių darželio organizuotame respublikiniame STEAM projekte „Kai sniego lauke nėra, pasigaminkime jo čia“, Klaipėdos lopšelio-darželio „Žuvėdra“ organizuotame respublikiniame projekte „Lauke šėliosi, slogos nebijosi“, Kauno lopšelio-darželio „Klausutis“ organizuotame tarptautiniame projekte „Klausau, jaučiu, kuriu“, Radviliškio raj. Kutiškių daugiafunkcinio centro organizuotame respublikiniame kūrybinių darbų projekte „Užgavėnių šėlsmas“, Vilniaus lopšelio-darželio „Varpelis“ organizuotame respublikiniame lopšinių festivalyje „Supu, supu vaiką“, Kauno „Nemuno“ mokyklos organizuotame projekte „Aš myliu savo šalį“, Šiaulių Švietimo centro organizuotame projekte „Skambantys pavasario garsai“, Kauno lopšelio- darželio „Volungėlė“ organizuotame respublikiniame projekte „Kas slepiasi pasakų pasaulyje“, Kauno tarptautinės gimnazijos organizuotame respublikiniame projekte „Tai nuostabus garsų pasaulis 2025“, Šiaulių Švietimo kompetencijos centro organizuotame respublikiniame projekte „Akmenėlis uždainavo“, Vilniaus lopšelio-darželio „Pilaitukas“ organizuotame tarptautiniame projekte „Viena idėja vasarai“, Kauno lopšelio-darželio „Uosiukas“ organizuotoje STEAM parodoje „Kimochis žemės jausmų sodas“, Kauno Domeikavos lopšelio-darželio „Luknė“ organizuotame tarptautiniame projekte „Tai paukštelio gražumas, plunksnelių margumas“, Plungės lopšelio-darželio „Saulutė“ organizuotame respublikiniame STEAM projekte „Rimuok kartu su STEAM instrumentu“, Kauno Aleksoto lopšelio-darželio organizuotame respublikiniame muzikiniame projekte „Žiemos pasaka“, Vilniaus lopšelio-darželio „Spygliukas“ organizuotame respublikiniame projekte „Šoku žiemai 2025“, Molėtų lopšelio-darželio „Vyturėlis“ organizuotame respublikiniame STEAM projekte „Obuoliukas raudonskruostis“, Vilniaus lopšelio-darželio „Karusėlė“ organizuotame  respublikiniame projekte „Skanus obuolys“, Plungės lopšelio-darželio „Nykštukas“ respublikiniame projekte „Tvarios ugdymo priemonės“, Vilkaviškio „Santaros“ gimnazijos organizuotoje  respublikinėje darbų parodoje „Piešiu Lietuvą“, Kauno lopšelio-darželio „Spraktukas“ organizuotame tarptautiniame projekte „Ikimokyklinukų žiemos olimpiada 2025“.
Parengėme ir organizavome respublikinį ikimokyklinio ir priešmokyklinio ugdymo projektą „Žiemos garsai: nuo žodžio iki dainos“.
Panevėžio lopšelio-darželio „Kregždutė“ pedagogai ir ugdytiniai aktyvūs įvairiuose Panevėžio miesto renginiuose: Panevėžio lopšelio-darželio „Žilvitis“ organizuotame respublikiniame projekte „G-D ištark mus aiškiai“, Panevėžio ikimokyklinio ugdymo mokyklų meninio ugdymo mokytojų būrelio organizuotame renginyje „Laimingos šeimos receptas“, Švietimo skyriaus ir lopšelio-darželio „Žilvitis“ organizuotoje kalėdinėje inžinerinėje parodoje „Lego ateities Panevėžys“, Panevėžio lopšelio-darželio „Taika“ organizuotame projekte „Kaziuko verba – mažų rankelių kūrinys“, Panevėžio miesto savivaldybės visuomenės sveikatos biuro organizuotame projekte „Švarių rankų jėga“, Panevėžio Kastyčio Ramanausko lopšelio-darželio organizuotame tarptautiniame projekte „Sniego karalystė 2025“, Panevėžio VŠĮ futbolo akademijos organizuotame renginyje „Žaisk futbolą su herojais“, Panevėžio miesto „Židinio“ bibliotekos organizuotoje parodoje „Robotai“, Panevėžio lopšelio-darželio „Diemedis“ organizuotame kalėdinės dainos festivalyje, dalyvavome ir Panevėžio Švietimo skyriaus organizuotoje judumo savaitėje.
Su socialiniais partneriais dalyvavome Panevėžio Gamtos mokyklos organizuotoje iniciatyvoje „Už vieną trupinėlį, čiulbėsiu visą vasarėlę“ ir edukacinėje programoje „Katės gyvenimas“, piešinių  konkurse „Išgirsti pačią slapčiausią gamtos kalbą“. Panevėžio miesto „Židinio“ bibliotekoje dalyvavome eglutės įžiebimo šventėje „Kalėdinė žiemos istorija“, renginyje „Širdelė Lietuvai“, parodoje „Žiemos pasaka“. „Vyturio“ progimnazijoje dalyvavome „Būsimo pirmoko dienos renginyje“.
Pedagogams buvo sudarytos palankios sąlygos profesiniam tobulėjimui, kompetencijų puoselėjimui. Įstaiga kartu su Panevėžio ikimokyklinėmis įstaigomis „Gintarėlis“, „Žilvitis“, „Diemedis“ parengė 60 akademinių valandų akredituotą kvalifikacijos tobulinimo programą: „Mokyklos kultūra, sudaranti sąlygas mokytojo vidinei darnai ir savišvietai“. Pedagogai aktyviai kėlė savo kvalifikaciją, jungėsi prie nuotolinių seminarų, konferencijų, dalinosi gerąja patirtimi su miesto bei respublikos pedagogais.
 Meninio ugdymo mokytoja, logopedė ir priešmokyklinio ugdymo mokytojos vedė 13-ąją pamoką tema „Įvairiapusis pasakos pasaulis per muziką ir garsus“, skirtą Panevėžio miesto ir rajono ikimokyklinio ugdymo mokytojams.
Ikimokyklinio ir priešmokyklinio ugdymo mokytojos skaitė pranešimą „Kelionė prie Jūros“ Panevėžio mokytojų gerosios patirties konferencijoje „Panevėžys – mokykloms, mokyklos – Panevėžiui“. Ikimokyklinio ugdymo mokytoja skaitė pranešimą „Tvarumas ikimokyklinėje įstaigoje“ konferencijoje „Tvari ateitis superherojaus rankose“. Edukacinėje dienoje Šiaulių miesto lopšelyje-darželyje „Pasaka“ ikimokyklinio ugdymo mokytoja pristatė pranešimą „Ikimokyklinio ir priešmokyklinio ugdymo mokytojų gerosios patirties ir idėjų sklaida, būdas įkvėpti vieniems kitus“. Laikraštyje „Mano kraštas“ publikuotas straipsnis „Logopedo ir meninio ugdymo mokytojo bendradarbiavimo svarba“.
Tikslas: sukurti palankias aplinkas vaiko asmenybės, potyriminių įgūdžių formavimui. 
Lopšelyje-darželyje „Kregždutė“ saugi, šiuolaikiška, estetiška ugdomoji aplinka, kuri nuolat tobulinama ir atnaujinama, todėl pagerinamos ugdymo sąlygos.
Lopšelyje-darželyje „Kregždutė“ įrengtos STEAM veiklai pritaikytos patalpos, įrengtas šviesos relaksacinis kambarys. STEAM veiklos kambarys aprūpintas STEAM veiklai reikalingomis priemonėmis. 
              Lauke sukurtos naujos edukacinės erdvės: „Vabzdžių nameliai“, lauko biblioteka, skirta ikimokyklinio amžiaus vaikams, fizinio aktyvumo skatinimo zona „Linksmieji kiškiai“. Taip pat atnaujintos jau buvusios lauko edukacinės erdvės: sveikatingumo takas, saugaus eismo aikštelė,  pakeltos lysvės.
 Vidaus aplinkose atliktas grupių kosmetinis remontas, atnaujintas „Kiškučių“ grupės apšvietimas.
Salė papildyta ugdymo priemonėmis: už dalyvavimą Lietuvos futbolo federacijos (LFF) ir Lietuvos masinio futbolo asociacijos (MaFa) projekte „Futboliukas“ gautas sportinis inventorius organizatorių inicijuotoms veikloms įgyvendinti. 
Grupės aprūpintos žaislais, įvairiomis patirtiniam ugdymui reikalingomis priemonėmis, knygomis, kanceliarinėmis priemonėmis, IT priemonėmis.
 Šiuolaikiniam meniniam ugdymui įgyvendinti įsigytas naujas šiuolaikiškas pianinas.
Tikslas: ugdyti ekologinį mąstymą, diegti sveikos gyvensenos įgūdžius. 
Bendradarbiavome su VšĮ „Tikra mityba“ ir įgyvendinome projekto „Sveikatiada“ koordinatorių inicijuotas sveikos mitybos ir fizinio aktyvumo veiklas lopšelyje-darželyje „Kregždutė“ („Sveikatiados olimpiada“). 
Mokytojai su ugdytiniais dalyvavo ir respublikinės ikimokyklinio ugdymo kūno kultūros pedagogų asociacijos (RIUKKPA) inicijuotose akcijose ir projektuose: „Rieda ratai rateliukai“, skirta paminėti Tarptautinę dieną be automobilio; „Sportuojantis koridorius – 2025“, vaikų fizinis aktyvumas neįprastoje aplinkoje – koridoriuje; sveikatos stiprinimo projekte „Judrūs vaikai – gamtos draugai“; „Mažoji mylia – 2025“, „Sniego mankšta“, „Aktyvi diena su pagalve ir pižama“, skirta paminėti Kūno kultūros ir sporto dieną. Prisijungėme prie projekto „Futboliukas“, kurį organizuoja Lietuvos masinio futbolo asociacija (MaFa) ir Lietuvos futbolo federacija (LFF). Kiekvieną mėnesį įstaigoje vykdomos organizatorių inicijuojamos veiklos viešinamos įstaigos svetainėje ir projekto organizatorių svetainėje www.asfutboliukas.lt. Įgyvendinant projektą „Futboliukas“ skatinamas vaikų aktyvumas ir sportiškas gyvenimo būdas per edukacines futbolo veiklas. Dalyvavome renginyje „Futboliuko kalėdos“.
Vaikai ir mokytojai aktyviai dalyvavo aplinkosauginiame projekte „Mes rūšiuojame“. Surinkti daiktai perduoti perdirbimui.
Įstaigos auklėtiniai išklausė pakuočių atliekų tvarkymo organizacijos „Žaliasis taškas“ organizuotas „Žaliojo raštingumo“ paskaitas: „Pasaulinė pašto diena“, „Rūšiuokime teisingai“ ir atliko užduotis edukacinėse kūrybinėse dirbtuvėse „Europos judumo savaitė“, kurių tikslas – supažindinti vaikus su teisingu, praktiniu aplinkosaugos principų taikymu kasdieninėje veikloje.




II SKYRIUS
METŲ VEIKLOS LŪKESČIAI

1. Pagrindiniai praėjusių metų veiklos rezultatai

	Metų užduotys (toliau – užduotys)
	Siektini rezultatai
	Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)
	Pasiekti rezultatai ir jų rodikliai

	1.1. Ugdymo kokybės užtikrinimas
	1.1.1. Ikimokyklinio ugdymo programos atnaujinimas





1.1.2. Ikimokyklinio ir priešmokyklinio ugdymo vaikų pažangos vertinimas



1.1.3. Mokytojų kvalifikacijos tobulinimas



	1.1.1.1 Atnaujinta ikimokyklinio ugdymo programa iki 2025-05-31, programa įgyvendinama nuo 2025-09-01.





1.1.2.1. Du kartus per metus organizuotos atvirų durų dienos: gegužės, spalio mėn., aptariant vaikų pažangą. 





1.1.3.1. Įgyvendinta ilgalaikė kvalifikacinė programa „Mokyklos kultūra, sudaranti sąlygas mokytojo vidinei darnai ir savišvietai“ bendradarbiaujant su Panevėžio ikimokyklinio ugdymo  įstaigomis.
 






	1.1.1.1.1. Iki 2025-05-31 atnaujinta ikimokyklinio ugdymo programa „Pažinimo taku“ ir patvirtinta 2025-06-30 direktoriaus įsakymu Nr. V-30. Nuo 2025-09-01 programa įgyvendinama.
 

Organizuotos atvirų durų dienos tėvams gegužės ir spalio mėnesiais. Aptarta individualiai visų vaikų pažanga.




[bookmark: _GoBack]Su Panevėžio ikimokyklinėmis įstaigomis „Gintarėlis“, „Žilvitis“, „Diemedis“ įgyvendinta pedagogų kvalifikacinė programa „Mokyklos kultūra, sudaranti sąlygas mokytojo vidinei darnai ir savišvietai“.

	1.2. Įtraukiojo ugdymo įgyvendinimas ir jo efektyvumo didinimas.
	1.2.1. Profesinės patirties sklaidos organizavimas  dirbant su individualių poreikių turinčiais vaikais 












1.2.2.  Aprūpinimas ugdymo priemonėmis  ir ugdymosi aplinkų, individualių poreikių vaikams  kūrimas ir tobulinimas
	1.2.1.1. Organizuota įtraukiojo ugdymo 1-2 patirties sklaida  atvirose veiklose (pavasaris, ruduo).




1.2.1.2. Mokytojai, dirbantys su individualių poreikių turinčiais  vaikais pristatė savo veiklos apibendrinimą ir pasidalino įžvalgomis mokytojų posėdyje (gegužė).





1.2.2.1. Įstaiga papildyta 4-5 ugdymo priemonėmis skirtingų gebėjimų turintiems vaikams ugdyti (ruduo).








1.2.2.2. Įrengtos 1-2 erdvės, pritaikytos individualių poreikių turintiems vaikams (pavasaris, ruduo)
	1.2.1.1.1. Organizuotos 8 ikimokyklinio ugdymo patirties sklaidos,  praktinės veiklos, pagal atnaujintą IU programą, kurioje akcentuojamas įtraukusis ugdymas.
 
Mokytojai pristatė savo veiklos apibendrinimus dirbant su specialiųjų, individualiųjų poreikių turinčiais vaikais ir jų integravimą į ugdomąjį procesą (Pedagogų posėdyje, kuris vyko 2025-05-27, protokolas Nr. 2).

1.2.2.1.1.  Įstaiga  įsigijo: pasunkintas antklodes, pasunkintą liemenę, taktilines priemones rankoms ir kojoms, balansines pagalvėles, atgalinį laikmatį, lietaus garsų bokštelius ir skysčio burbuliukų laikmatį.


1.2.2.2.1. Įrengtos  trys nusiraminimo zonos grupėse-miegamojo erdvėse.

	1.3. Dalyvavimas projektinėje veikloje kuriant aukštą pridėtinę vertę ir gerinant pasiekimo rezultatus.
	1.3.1. ES projekto „Ankstyvojo ugdymo užtikrinimas vaikams iš socialinę riziką patiriančių šeimų“ įgyvendinimas











1.3.2. Įgyvendinti sveikatingumo projektus.








	1.3.1.1. Galinčių dalyvauti ir dalyvaujančių projekte mokinių – 90 procentų.


1.3.1.2. Mokinių iš socialinės rizikos šeimų, lankančių neformalaus ugdymo užsiėmimus – 90 procentų.





1.3.1.3. Aprūpinimo mokymo priemonėmis mokinių iš socialinės rizikos šeimų  poreikio patenkinimas – 80 procentų.


1.3.2.1. Dalyvauta respublikiniame ikimokyklinių įstaigų projekto „Futboliukas“ 2–3 veiklose.














1.3.2.2. Dalyvauta RIUKKPA iniciatyvose ir akcijose (2–3 veiklose).
	1.3.1.1. Visi vaikai, kurių šeimoms buvo teikiama atvejo vadyba, dalyvavo projekte (100 procentų).

Visi vaikai iš soc. rizikos šeimų, kurie dalyvavo projekte „Ankstyvojo ugdymo užtikrinimas vaikams iš socialinę riziką patiriančių šeimų“
lankė neformalaus ugdymo užsiėmimus.

1.3.2.1.1. Aprūpinimo mokymo priemonėmis mokinių iš socialinės rizikos šeimų pilnai patenkintas.


1.3.2.1. Dalyvauta respublikiniame ikimokyklinių įstaigų projekto „Futboliukas“ veiklose:
„Kurkite kartu su draugais ir tėveliais“, „Futboliuko nuotykiai vasario mėnesį“, „Futboliukas pasitinka pavasarį“, „Futboliukas bendrauja“, „Sukurkite komandos vėliavą“, 
„Laikas žaisti“, „Futboliuko kalėdos“.



Dalyvauta RIUKKPA iniciatyvose ir akcijose: „Sportuojantis koridorius – 2025“,  „Mažoji mylia, – 2025“, „Rieda ratai rateliukai“, „Judrūs vaikai – gamtos draugai
“, 
„Aktyvi diena su pagalve ir pižama“, 
„Sniego mankšta – 2025“.



2.	Užduotys, neįvykdytos ar įvykdytos iš dalies dėl numatytų rizikų (jei tokių buvo)
	Užduotys
	Priežastys, rizikos 

	2.1.-
		-		



3.	Veiklos, kurios nebuvo planuotos ir nustatytos, bet įvykdytos
	Užduotys / veiklos
	Poveikis švietimo įstaigos veiklai

	
  
	



4. Pakoreguotos praėjusių metų veiklos užduotys (jei tokių buvo) ir rezultatai 
	Užduotys
	Siektini rezultatai
	Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos)
	Pasiekti rezultatai ir jų rodikliai

	4.1.-
	-
	-
	                   -












